Podiceps

Podicipo (Podiceps) estas genro de birdoj de la familio de greboj.

Ĝi havas reprezentantojn kiuj reproduktiĝas en Eŭropo, Azio, Norda, kaj Sud-Ameriko. Plej specioj el lat norda hemisfero migras vintre al marbordoj aŭ pli varmaj klimatoj.

Ili reproduktiĝas en vegetaĵaraj areoj de nesalakvaj lagoj, kaj nestumante ĉe la akvobordo, ĉar ties kruroj estas tro malantaŭe en la korpo kaj ne permesas facilan piediradon. Kutime la ino demetas du ovojn, kaj la striecaj junuloj povas esti portataj surdorse fare de plenkreskuloj.

La tuta genro estas elstaraj naĝantoj kaj plonĝantoj, kaj persekutas siajn fiŝajn predojn subakve.

Plenkreskuloj havas rimarkindajn reproduktajn plumadojn, sen diferencoj inter seksoj. Vintre, la plumaro senkoloriĝas al blankoj kaj grizoj.

 Etimologio 
Pri la latinlingva scienca nomo, Podiceps devenas el la latina podex, pugo kaj pes, piedo (ĉi tie kruroj, pro ties malantaŭa situo en la korpo)Cabard kaj Chauvet (2003).

 Sistematiko 
La Nigrakola, la Kolombia, la Arĝenta kaj la Junina greboj estas tre proksime rilataj kaj estis iam foje separataj kiel genro Dyas. La Granda grebo estis ankaŭ foje separata kiel la ununura membro de la genro Podicephorus.
 Grizvanga grebo, Podiceps grisegena
 Tufgrebo, Podiceps cristatus
 Orelgrebo, Podiceps auritus
 Nigrakola grebo, Podiceps nigricollis
 Kolombia grebo, Podiceps andinus — formortinta (1977)
 Granda grebo, Podiceps major 
 Arĝenta grebo, Podiceps occipitalis 
 Junina grebo, Podiceps taczanowskii 
 Kapuĉa grebo, Podiceps gallardoi 

Unu el tre malnovaj fosilioj de greboj konataj fakte apartenas al tiu genro. Pri greboj, la fosilia registraro estas nesufiĉa, kompleta por la lastaj 5 milionoj da jaroj sed tre nekompleta por antaŭ la Plioceno.

Fosiliaj specioj de Podiceps estas la jenaj:
 Podiceps oligocaenus (John Day, fina Oligoceno/komenca Mioceno)
 Podiceps cf. auritus (komenca Plioceno de Florido, Usono) – iam P. pisanus, P. howardae kaj Pliodytes lanquisti
 Podiceps subparvus (meza Plioceno de Kalifornio, Usono)
 Podiceps discors (fina Plioceno de OkC Usono)
 Podiceps? sp. (fina Plioceno de OkC Usono) – see Murray (1967)
 Podiceps sp. (komenca Pleistoceno de Dursunlu, Turkio) – vidu Louchart et al. (1998)
 Podiceps dixi (fina Pleistoceno)
 Podiceps parvus (fina Pleistoceno de Ok Nordameriko)

Inter la materialo atribuita al P. parvus estis ostoj de alia specio, kiu povus aparteni aŭ ne aparteni al tiu genro (Murray 1967).

 Referencoj 

 Literaturo 

 Ogilvie, Malcolm Alexander & Rose, Chris (2003): Grebes of the World. B. Coleman, Ŭbridge. ISBN 1-872842-03-8
 Harrison, Peter (1988): Seabirds (2nd ed.). Christopher Helm, London. ISBN 0-7470-1410-8


Kategorio:Podicipedoj
Kategorio:Podicipoj
Kategorio:Podicipoformaj
Kategorio:Birdoj de Azio
Kategorio:Birdoj de Ameriko
Kategorio:Birdoj de Eŭropo